ร้านนี้เพื่อนเป็นคนพาไปกิน อาหารรสชาติใช้ได้เลยไม่บ่นอะไร แต่พึ่งรู้ตอนที่ขำระเงิน คือ มันสะสมแต้ม และวันนั้นมันได้สมใจไปเลย10แต้มค่ะ

สถานที่: ร้านตั้งอยู่ชั้นGround floor ของสยามพารากอนตรงข้ามSwensen's ติดๆกับStarbuck และPiri Piri 

พอไปถึงก็ไปแจ้งจำนวนคน เพื่อขอรับบัตรคิว แต่กว่าจะถึงคิว ไอ้เราคิดว่านานมากเลยเดินวนแถวๆนั้นพอมาสอบถามที่เคาเตอร์ปรากฎว่าเลยคิวจร้าาาา เลยต้องรับบัตรคิวใหม่ และยืนรอคิวที่หน้าร้านต่อไป เหอๆ

รสชาติอาหาร:
เมนูที่เราสั่ง คือ Fried pork & egg soup (คัตสึโทจิ) - หมูสันในเกล็ดขนมปังทอด ต้มด้วยซอสหวานกลมกล่อมจากหัวหอม และราดด้วยไข่ เราสั่งเป็น set ซึ่งก็จะมี ข้าว(ข้าวสวย/ข้าวธัญพืช) ไข่ตุ๋น ซุปมิโซะ ผักเครื่องเคียงถ้วยเล็กๆมาให้ สำหรับเรา เราชอบนะ ให้เยอะ เติมข้าว เติมน้ำชาไม่อั้น คุ้มค่ะแน่นเลย เพื่อนเรากินกันน้อยๆยังวางแผนว่าครั้งหน้ามาต้องสั่งเมนูเดียวแล้วมาแชร์กัน
พอกลับมา ก็ชวนเพื่อนเลยว่าเดี๋ยวจะพาไปลอง แต่เพื่อนบอกว่าเคยกินแล้ว ไม่เห็นอร่อยเลย แง่ว!!! คงแล้วแต่เมนู และสไตล์ความชอบแต่ละคน

การบริการ: 
-เวลานั้นช่วงเย็นหลังเลิกงานค่ะ เราแปลกใจที่เค้าวางตะเกียบ 5 คู่รวมกัน วางไว้บนกระดาษแบบนั้น(ปกติ?)
-พนักงานมีประมาน 5-6 คนในร้าน ยืนเม้าที่เคาเตอร์อีก3 เหลือ2คนที่เดินเข้าออกครัวเพื่อเสิร์ฟอาหารให้กับลูกค้า ทำให้ลูกค้าชะเง้อคอรอนาน 
-พออาหารมาเสิร์ฟ ฝาและช้อนสำหรับไข่ตุ๋นไม่มีมาให้เลยค่ะ(ทุกคน) พอขอช้อนครั้งแรกหยิบช้อนมาเปล่าๆเลยค่ะส่งยืนมาให้เพื่อนเรา แถมทำช้อนตกที่โต๊ะก็ยืนส่งให้เหมือนไม่มีอะไรเกิดขึ้น แต่พอครั้งหลังๆพนักงานจะส่งช้อนให้พร้อมห่อด้วยกระดาษทิชชู